b'\n_START_ARTICLE_\nMike Weir\n_START_PARAGRAPH_\nMichael Richard "Mike" Weir (s. 12. toukokuuta 1970 Sarnia, Ontario) on kanadalainen ammattilaisgolfaaja. H\xc3\xa4n on yksi ammattilaiskenttien harvoista vasenk\xc3\xa4tisist\xc3\xa4 pelaajista._NEWLINE_Weirin paras saavutus on Masters-turnauksen voitto vuodelta 2003. Yhdysvaltain avoimessa turnauksessa h\xc3\xa4n sijoittui kolmanneksi vuonna 2003 ja nelj\xc3\xa4nneksi vuonna 2004. Yhteens\xc3\xa4 Weir on voittanut 15 ammattilaisturnausta, joista kahdeksan PGA Tourilla.'